Diari Oficial de la Generalitat Valenciana


Sumari del DOGV 2258, del 03-05-1994 (1994/831296)

ACORD de 26 d'abril de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat de Benidorm.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831296


Data del document
:   26-04-1994

Organisme emissor
:   Presidència de la Generalitat

Tipus de document
:   Acord

ACORD de 26 d'abril de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat de Benidorm. [94/2747]  
El Govern Valencià, en la reunió del dia 26 d'abril de 1994, adoptà l'acord següent:  
Per Ordre de 10 de setembre de 1982 s'elevà a definitiva la concessió provisional per al funcionament d'una emissora de radiodifusió sonora en ones mètriques amb modulació de freqüència atorgada al Sr. Baldomero Giménez Giménez a la localitat de Benidorm.  
L'Ordre Ministerial entrà en vigor el mateix dia de la publicació en el Butlletí Oficial de l'Estat, el 27 de setembre de 1982, data a partir de la qual s'inicia el termini de vigència de la concessió fixat en deu anys, prorrogable per un altre termini igual o inferior.  
Sol·licitada la renovació de la citada concessió administrativa pel Sr. Baldomero Giménez Giménez, en la seua condició d'administrador de la societat Radio Benidorm Internacional, SL, a la Direcció General de Mitjans de Comunicació Social i Relacions Informatives, de la Presidència de la Generalitat Valenciana, se li comunica que per a accedir a la renovació és requisit previ que siga autoritzat el canvi de titularitat de la concessió, ja que aquesta fou atorgada definitivament al Sr. Baldomero Giménez Giménez i no a la mercantil Radio Benidorm Internacional, SL.  
Per Acord del Govern Valencià, adoptat en la reunió del dia 21 de febrer de 1994, publicat en el Diari Oficial de la Generalitat Valenciana núm. 2.220, de 4 de març de 1994, s'autoritzà la transferència de la titularitat de la concessió administrativa atorgada definitivament al Sr. Baldomero Giménez Giménez, per Ordre Ministerial de 10 de setembre de 1982, a Radio Benidorm Internacional, SL.  
És requisit indispensable per a procedir a la renovació el compliment rigorós de les condicions establertes en la concessió, així com l'acatament de la normativa, tant estatal com autonòmica valenciana, aplicable en matèria de radiodifusió i telecomunicacions.  
Atès que es compleix el citat requisit i d'acord amb l'article 10 del Decret 40/1989, de 13 de març, del Govern Valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència, a proposta de la Presidència de la Generalitat Valenciana, el Govern Valencià  
ACORDA:  
Renovar la concessió administrativa atorgada definitivament a Radio Benidorm Internacional, SL, per un període de deu anys, comptadors des del 27 de setembre de 1992.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 26 d'abril de 1994  
El conseller secretari del Govern Valencià,  
LUIS BERENGUER FUSTER